Rest@Blake | LekkeSlaap
Rest@Blake is in 'n stil woonbuurt in Bloemfontein geleë en is naby 3 bekende hospitale: Rosepark, Pasteur en die Nasionale Hospitaal. Hospitaalpasiënte, besoekers, gaste met vakansie en sakereisigers is almal welkom.
Die verblyf is 'n gerieflike selfsorgkothuis met 'n privaat ingang, slaapkamer, 'n en suite-badkamer en 'n oopplan-kombuis en -sitkamer. Die kothuis bied slaapplek vir 3 volwassenes of 2 volwassenes en 2 kinders. Die slaapkamer het 'n koningingrootte-bed wat oorgetrek is met 100% katoenperkallinne en die badkamer het 'n stort, toilet en 'n wasbak en handdoeke word voorsien. Die kombuis is volledig toegerus met 'n yskas-vrieskas, mikrogolfoond, stoof, ketel, eetgerei, breekware en basiese kombuisware. Ons voorsien tee- en koffiemaakgeriewe en beskuit. Die leefarea is ingerig met 'n gehalte dubbelslaapbank en 'n plasma-TV met volledige DStv.
Buite het gaste toegang tot 'n privaat tuin met sy eie braaigeriewe. Daar is ook veilige, oop parkeerplek engaste ontvang hul eie afstandbeheer.
'n Kontinentale ontbyt in 'n mandjie kan op versoek by die kothuis afgelaai word. Gevriesde etes, braaipakke en wasgoedgeriewe is teen 'n ekstra koste beskikbaar.